Մենք պատրաստվում ենք բազմաթիվ դիմումներ ներկայացել ՍԴ կամ ՄԻԵԴ՝ ՀՔԾ-ի, դատախազության անցկացրած մրցույթների մասով, որոնց մատչելիության սկզբունքները նույնպես խախտվել են: Կարող ենք ասել, որ առաջիկայում մեզ ՍԴ որոշումների մեծ փունջ է սպասվում»: Հիշեցնենք, որ «Իրավունքի Եվրոպա միավորումն» իրականացնում է «Հանրային վերահսկողություն պետական պաշտոնյաների նկատմամբ» ծրագիրը, որի շրջանակներում 2014 թվականից դիտարկումներ է անցկացրել ՀՀ քաղծառայողների, քննչական մարմինների ծառայողների թափուր պաշտոնների, դատավորների ցուցակի համալրման մրցույթներն է դիտարկել եւ բազմաթիվ խախտումներ արձանագրել: Որոշ մարմիններ, ինչպես, օրինակ, դատախազությունը կամ ՀՔԾ-ն, ընդհանրապես թույլ չեն տվել դիտորդներին դատախազների եւ քննիչների թեկնածուների մրցույթները դիտարկել: Մյուսներում «Իրավունքի Եվրոպա միավորումը» բազմաթիվ աղաղակող խախտումներ է արձանագրել: Կազմակերպության իրավաբանները դրանք ներկայացրել են զեկույցում եւ այժմ հետեւողականորեն տանում են դատական ատյաններ: